Το Εθνικό Όπλο ΑΟΡ είναι ελληνικό όπλο το οποίο σχεδιάστηκε από την Σχεδιαστική Ομάδα ΑΟΡ με τον σκοπό την κάλυψη αναγκών του Ελληνικού Στράτου συγκεκριμένα κυρίως για την αντικατάσταση των παλαιών G3A3. Παρουσιάστηκε σε εκπροσώπους του Γενικού Επιτελείου Στρατού (ΓΕΣ) τον Ιούλιο του 2020.

Η σχεδίαση του όπλου ξεκίνησε τον Σεπτέμβριο του 2019 και ολοκληρώθηκε τον Μάρτιο του 2020. Λόγω της πανδημίας του COVID-19, η επίσημη ενημέρωση της πολιτικής και στρατιωτικής ηγεσίας για το πέρας της σχεδίασης, έγινε τον Μάιο 2020.

Τυφέκιο ΑΟΡ Μ21
Η παρουσίαση έγινε ενώπιον ευάριθμης αντιπροσωπείας ανωτάτων και ανωτέρων αξιωματικών του ΓΕΣ, που πέραν των εγκωμιαστικών σχολίων για την όλη προσπάθεια επιδόθηκαν σε ανταλλαγή απόψεων και ερωτήσεις προς διευκρίνιση επιμέρους στοιχείων. Στο πέρας της ενημέρωσης, εκ των παρευρισκομένων στελεχών συνοψίσθηκε ότι το όπλο ανταποκρίνεται στις σύγχρονες επιχειρησιακές απαιτήσεις και σχολιάσθηκε θετικά ειδικώς η δυνατότητα ευκολίας προσαρμογής στις απαιτήσεις του χρήστη.

Χαρακτηριστικά
--------------

Το σχέδιο αφορά ένα σύγχρονο δείγμα αραβίδας με ταξινόμηση Μ21-5 διαμετρήματος 5,56 mm NATO αλλά το όπλο μπορεί να προσφερθεί και με ταξινόμηση Μ21-7 στο διαμέτρημα 7,62 mm NATO.

Από πλευράς λοιπών τεχνικών χαρακτηριστικών το όπλο μπορεί να παραχθεί σε υποεκδόσεις με διαφορετικά μήκη κάννης για την κάλυψη διαφορετικών επιχειρησιακών απαιτήσεων. Ενδεικτικώς, προσφέρονται οι εκδόσεις:

* υποαραβίδας M21-5 CQB με κάννη μήκους 10,5 ιντσών
* αραβίδας M21-5 Carbine με κάννη 14,5 ιντσών
* τυπική έκδοση Μ21-5 Standard με κάννη 16 ιντσών
* τυφεκίου ακροβολιστού Μ21-5 DMR με κάννη 18 ιντσών.

Η κατασκευή του όπλου είναι ανοικτή για παρεμβάσεις από τον επιχειρησιακό χρήστη, αναλόγως των υπηρεσιακών επιλογών και προτιμητέων λύσεων για στοιχεία όπως επί παραδείγματι το σύστημα λειτουργίας. Το σχέδιο καλύπτει τόσο απαιτήσεις συμβατικών μονάδων για Τακτικό Αγώνα πεζικού όσο και Ειδικών Επιχειρήσεων.

Το βασικό σχέδιο που παρουσίασε η Σχεδιαστική Ομάδα ΆΟΡ, περιλαμβάνει λύσεις όπως συγκρότημα βάσεων – χειροφυλακτήρα τύπου M-LOK για μικρότερο βάρος και σταθερότερη προσαρμογή παρελκομένων, βελτιωμένη εργονομία με πλήρως αμφιδέξιους μοχλούς χειρισμού (μοχλός ασφαλείας/ βολής, αναστολέας γεμιστήρα, αναστολέας κλείστρου), πεπλατυσμένα χείλη υποδοχής γεμιστήρα και διευρυμένο προφυλακτήρα σκανδάλης, κάννη ελευθέρας ταλαντώσεως (Free Float), ενισχυμένη ακαμψία συνόλου για βελτιωμένη ακρίβεια πυρός και διατήρηση ρυθμίσεων, βαμμένο κορμό σε απόχρωση για βελτιωμένη παραλλαγή, φινίρισμα με ιδιότητες αντι-IR, πτυσσόμενο κοντάκιο και εσωτερικές παρεμβάσεις για ενισχυμένη αξιοπιστία λειτουργίας.

Κατασκευή
---------

Το 'ΑΟΡ σύμφωνα με την σχεδιαστική ομάδα αλλά και με την κείμενη νομοθεσία μπορεί να παραχθεί στην Ελλάδα μόνο από τα ΕΑΣ. Όλα τα απάρτια θα κατασκευάζονται από κράματα μετάλλων υψηλής ποιότητας και αντοχής και πλαστικά μέρη ενισχυμένα με υαλονήματα που ανταποκρίνονται σε στρατιωτικές προδιαγραφές, με τις ανάλογες επιφανειακές βαφές όπως φωσφάτωση, ανοδίωση, επιχρωμίωση κ.λπ. Η κατασκευή του όπλου μπορεί να γίνει 100% στην Ελλάδα.

Τα ΕΑΣ και ιδιαίτερα το εργοστάσιο του Αιγίου σε περίπτωση απόφαση κατασκευής θα βγουν ωφελημένα παντοιοτρόπως από την επιλογή του 'ΑΟΡ καθώς ξαναμπαίνει προϊόν μαζικής παραγωγής στο εργοστάσιο και αυξάνεται το προσωπικό, ενώ αποκτά τεχνογνωσία για την παραγωγή σύγχρονου οπλισμού και πιο σημαντικό είναι ότι η άδεια παραγωγής του όπλου είναι για όλο τον κόσμο έναντι πολύ μικρού αντιτίμου πράγμα που σημαίνει ότι τα ΕΑΣ βγαίνουν και πάλι στην διεθνή αγορά με ένα σύγχρονο και ανταγωνιστικό προϊόν.

Ανταπόκριση
-----------

Επαίνους για την προσπάθεια κατασκευής ελληνικού όπλου και ανοιχτή στήριξη προς την πρόταση εξέφρασε ο εν αποστρατεία Στρατηγός του Πυροβολικού, πρώην πρόεδρος της Στρατιωτικής Επιτροπής της Ευρωπαϊκής Ένωσης και επίτιμος Αρχηγός του Γενικoύ Επιτελείου Εθνικής Άμυνας (ΓΕΕΘΑ) Μιχαήλ Κωσταράκος σε σχόλιο που δημοσίευσε στο προσωπικό του λογαριασμό το Facebook.

Ωστόσο οι αρμόδιοι δεν φέρεται να ανταποκρίθηκαν στην πρόταση, καθώς δεν υπάρχει κάποια επίσημη δήλωση, ενώ προχωράνε διαδικασίες απόκτησης οπλών ξένης κατασκευής τα οποία φαίνεται να πάρουν την θέση του ΑΟΡ ως νέο ντουφέκι του Ελληνικού Στράτου.

Παραπομπές
----------

1. ↑  «Το νέο τυφέκιο ΑΟΡ-Ένα Τυφέκιο Designed AND Made in Greece». Ανακτήθηκε στις 8 Μαρτίου 2021.
2. ↑  «Εθνικό Τυφέκιο προ των πυλών;». *Κατοχικά Νεα*. 9 Ιουνίου 2020. Ανακτήθηκε στις 8 Μαρτίου 2021.
3. ↑  News, Armyvoice (7 Ιουλίου 2020). «Εθνικό τυφέκιο ΑΟΡ: Αυτή είναι η πρόταση που παρουσιάστηκε στο ΓΕΣ». *Armyvoice.gr*. Αρχειοθετήθηκε από το πρωτότυπο στις 5 Αυγούστου 2020. Ανακτήθηκε στις 8 Μαρτίου 2021.
4. ↑  «Αίγιο: Το νέο όπλο «Αορ» των Ενόπλων Δυνάμεων - Με έδρα παραγωγής την «ΕΒΟ»». *Pelop.gr*. Ανακτήθηκε στις 8 Μαρτίου 2021. [*νεκρός σύνδεσμος*]
5. ↑  News, Armyvoice (7 Ιουλίου 2020). «Εθνικό τυφέκιο ΑΟΡ: Αυτή είναι η πρόταση που παρουσιάστηκε στο ΓΕΣ». *Armyvoice.gr*. Αρχειοθετήθηκε από το πρωτότυπο στις 5 Αυγούστου 2020. Ανακτήθηκε στις 8 Μαρτίου 2021.
6. ↑  Mr. Blog (7 Ιουλίου 2020). «ΕΘΝΙΚΟ ΤΥΦΕΚΙΟ: Ιδού η πρόταση που παρουσιάστηκε στο ΓΕΣ για το ΑΟΡ». *OlaDeka*. Ανακτήθηκε στις 8 Μαρτίου 2021.
7. ↑  News, Armyvoice (7 Ιουλίου 2020). «Εθνικό τυφέκιο ΑΟΡ: Αυτή είναι η πρόταση που παρουσιάστηκε στο ΓΕΣ». *Armyvoice.gr*. Αρχειοθετήθηκε από το πρωτότυπο στις 5 Αυγούστου 2020. Ανακτήθηκε στις 8 Μαρτίου 2021.
8. ↑  «'ΑΟΡ: Παρουσιάστηκε στο ΓΕΣ το Εθνικό 'Οπλο - Filodimos.gr». *www.filodimos.gr*. Ανακτήθηκε στις 8 Μαρτίου 2021.
9. ↑  News, Armyvoice (7 Ιουλίου 2020). «Εθνικό τυφέκιο ΑΟΡ: Αυτή είναι η πρόταση που παρουσιάστηκε στο ΓΕΣ». *Armyvoice.gr*. Αρχειοθετήθηκε από το πρωτότυπο στις 5 Αυγούστου 2020. Ανακτήθηκε στις 8 Μαρτίου 2021.
10. ↑  «'ΑΟΡ: Παρουσιάστηκε στο ΓΕΣ το Εθνικό 'Οπλο - Filodimos.gr». *www.filodimos.gr*. Ανακτήθηκε στις 8 Μαρτίου 2021.
11. ↑  News, Armyvoice (7 Ιουλίου 2020). «Στρατηγός Κωσταράκος: Εθνικό όπλο είναι το ΑΟΡ όχι κάποιο εισαγόμενο». *Armyvoice.gr*. Αρχειοθετήθηκε από το πρωτότυπο στις 12 Αυγούστου 2020. Ανακτήθηκε στις 8 Μαρτίου 2021.
12. ↑  «Στρατηγός Κωσταράκος : «ΆΟΡ» Επιτέλους το «Εθνικό μας τυφέκιο»… Από τους Έλληνες για τους Έλληνες». *veteranos |Εθνικά Θέματα*. 15 Φεβρουαρίου 2021. Ανακτήθηκε στις 8 Μαρτίου 2021.
13. ↑  News, Armyvoice (7 Ιουλίου 2020). «Στρατηγός Κωσταράκος: Εθνικό όπλο είναι το ΑΟΡ όχι κάποιο εισαγόμενο». *Armyvoice.gr*. Αρχειοθετήθηκε από το πρωτότυπο στις 12 Αυγούστου 2020. Ανακτήθηκε στις 8 Μαρτίου 2021.
14. ↑  «G3: Το ελληνικό τυφέκιο ΑΟΡ, οι ανταγωνιστές και η επόμενη ημέρα στα ΕΑΣ». *Akroama.gr*. 7 Ιουλίου 2020. Αρχειοθετήθηκε από το πρωτότυπο στις 20 Αυγούστου 2020. Ανακτήθηκε στις 8 Μαρτίου 2021.
15. ↑  sportime.gr (21 Οκτωβρίου 2020). «ΙWΙ TAVOR: Είναι το νέο όπλο του Ελληνικού Στρατού;». *sportime.gr*. Ανακτήθηκε στις 8 Μαρτίου 2021.
16. ↑  «Οι προχωρημένες συζητήσεις με το Ισραήλ για το νέο Εθνικό όπλο των Ενόπλων Δυνάμεων - Θα αντικαταστήσει το G3». *Newpost.gr*. Ανακτήθηκε στις 8 Μαρτίου 2021.